Ірына Іванаўна Петрусевіч

Ірына Іванаўна Петрусевіч (нар. , в. Канічы, Касцюковіцкі раён) — беларуская журналістка і дэпутатка.

 Біяграфія 
Нарадзілася 30 лістапада 1976 года ў вёсцы Канічы Касцюковіцкага раёна Магілёўскай вобласці.

Скончыла Мазырскі дзяржаўны педагагічны інстытут па спецыяльнасці «Беларуская мова і літаратура» з дадатковай спецыяльнасцю «Руская мова і літаратура», Беларускі дзяржаўны ўніверсітэт па спецыяльнасці «Сродкі масавай інфармацыі», Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае кіраванне сацыяльнай сферай».

Працоўную дзейнасць пачала малодшай навуковай супрацоўніцай Касцюковіцкага краязнаўчага музея; працавала карэспандэнткай рэдакцыі, выконваючай абавязкі загадчыцы аддзела інфармацыі рэдакцыі раённай газеты «Голас Касцюкоўшчыны»; загадчыцай аддзела інфармацыі, намесніцай галоўнага рэдактара, галоўнай рэдактаркай рэдакцыі; намесніцай старшыні Касцюковіцкага райвыканкама па сацыяльных пытаннях. Дырэктарка інфармацыйнага агенцтва «Магілёўскія ведамасці».

Дэпутатка Касцюковіцкага раённага Савета дэпутатаў 27-га і 28-га скліканняў.

Дэлегатка VI і VII Усебеларускіх народных сходаў.

Выбрана ў 2024 годзе членам Савета Рэспублікі Нацыянальнага сходу Беларусі 8-га склікання ад Магілёўскай вобласці (вылучана ад горада Магілёва). Член Пастаяннай камісіі Савета Рэспублікі па заканадаўстве і дзяржаўным будаўніцтве.

Член працоўных груп Нацыянальнага сходу Рэспублікі Беларусь па супрацоўніцтве з парламентамі Рэспублікі Індыя, Туркменістана.

Член рэспубліканскага грамадскага аб’яднання «Белая Русь», Беларускага прафсаюза работнікаў культуры, інфармацыі, спорту і турызму, Саюза журналістаў Беларусі.

 Узнагароды 
Узнагароджана ганаровай граматай Магілёўскага аблвыканкама.

 Крыніцы 

 Спасылкі 
 Профіль Ірыны Петрусевіч на сайце Савета Рэспублікі

Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Дэпутаты Касцюковіцкага раённага Савета дэпутатаў
Катэгорыя:Дэлегаты Усебеларускага народнага сходу 7-га склікання
Катэгорыя:Дэлегаты Усебеларускага народнага сходу 6-га склікання
Катэгорыя:журналісты Беларусі